సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
Stock Market Today: హెవీవెయిట్ షేర్లు పడేశాయి
బ్రెంట్ క్రూడ్ ధర బ్యారెల్‌కు 1.21 శాతం పెరుగుదలతో 64.40 డాలర్లకు, డబ్ల్యూటీఐ క్రూడ్ ధర బ్యారెల్‌కు 0.80 శాతం పెరుగుదలతో 54.33 డాలర్లకు చేరింది. మరోవైపు ఇండియన్ రూపాయి 0.42 శాతం క్షీణతతో 71.10 స్థాయికి క్షీణించింది.
Samayam Telugu | Updated:
Feb 14, 2019, 04:34PM IST
హైలైట్స్
వరుసగా ఆరో సెషన్‌లోనూ నష్టపోయిన సూచీలు
158 పాయింట్లు నష్టపోయిన సెన్సెక్స్.. 35,876 వద్ద ముగింపు
3 శాతానికి పైగా ర్యాలీ చేసిన నిఫ్టీ మీడియా ఇండెక్స్
యస్ బ్యాంక్ షేరు 31 శాతం ర్యాలీ
దేశీ స్టాక్ మార్కెట్ గురువారం కూడా నష్టాల్లో ముగిసింది. సూచీలు నష్టపోవడం ఇది వరుసగా ఆరో సెషన్. బెంచ్‌మార్క్ ఇండెక్స్‌లు ఉదయం మిశ్రమంగానే ప్రారంభమయ్యాయి. అయితే చివరికి నష్టాల్లోనే ముగిశాయి. సెన్సెక్స్‌ 158 పాయింట్ల నష్టంతో 35,876 పాయింట్ల వద్ద, నిఫ్టీ 48 పాయింట్ల నష్టంతో 10,746 పాయింట్ల వద్ద క్లోజయ్యాయి.
ప్రపంచ మార్కెట్లలో సంకేతాలు సానుకూలముగా ఉన్నా కూడా.. దేశీ మార్కెట్‌లో మాత్రం కొనుగోళ్లు ఏ దశలోనూ జరగలేదు. పైగా హెవీవెయిట్ షేర్లలో అమ్మకాల ఒత్తిడి కారణంగా సూచీలు నష్టపోయాయి. అయితే ఎన్‌పీఏల అంశంలో ఆర్‌బీఐ నుంచి క్లీన్‌చిట్‌ రావడంతో యస్‌బ్యాంక్‌ షేరు పరుగులు పెట్టింది. యస్ బ్యాంక్‌కు సంబంధించి 2015-16 కాలంలో ఎన్‌పీఏల నిర్దారణ, ప్రొవిజనింగ్‌ అంశాలపై ఆర్‌బీఐ దర్యాప్తు చేపట్టింది. ఇందులో యస్ బ్యాంక్ ఎలాంటి నిబంధనలను ఉల్లంఘించలేదని తెలిపింది.